Diari Oficial de la Generalitat Valenciana


Sumari del DOGV 375, del 12-05-1986 (1986/806216)

RESOLUCIÓ de 15 d'abril de 1986, de la Direcció General de la Producció Agrària, per la qual s'adopten mesures de defensa contra la plaga l'escarabat de la creïlla.
--------------------------------------------------------------------------------------------------------------------------------------------------------------------

### Dades del document

Número de DOGV
:   375

Data del DOGV
:   12-05-1986

Secció del DOGV
:   ALTRES DISPOSICIONS

Número del document
:   1986/806216


Data del document
:   15-04-1986

Organisme emissor
:   Conselleria d'Agricultura, Ramaderia i Pesca

Tipus de document
:   Resolució

Resolució de 15 d'abril de 1986, de la Direcció General de la Producció Agrària, per la qual s'adopten mesures de defensa contra la plaga de l'escarabat de la creïlla.  
Per tal d'obtenir una sanitat elevada en els cultius de les zones productores de creïlla primerenca a la província de València, i atés que gran part de la collita obtinguda es dedica a l'exportació, la qual cosa obliga a satisfer les exigències fitosanitàries dels països importadors, es fa aconsellable d'adoptar les mesures corresponents a les zones definides a l'annex que s'hi adjunta, tot i aplicant els tràmits necessaris segons el que preveu l'Ordre Ministerial d'11 de maig de 1944.   
Atesa la imminència de l'aparició d'aquesta plaga, segons les competències que, en matèria de Sanitat Vegetal, van ser transferides a la Comunitat Autònoma Valenciana pel Reial Decret 3533/81, de 29 de desembre, i fent ús de les atribucions que m'han estat conferides, he resolt:   
Article primer  
Per a la Campanya de l'any 1985.es consideren zones de tractament obligatori contra l'escarabat de la creïlla (Leptinotarsa decemlineata), les plantacions de creïlla ubicades als termes municipals que es relacionen a l'annex.   
Article segon  
Els agricultors que resulten afectats pels treballs d'extinció i s'interessen a realitzar-los individualment, hauran de sol·licitar-ho al Servei de Protecció dels Vegetals de la Conselleria d'Agricultura i Pesca.   
Les autoritzacions es concediran en atenció a la gran extensió o la situació especial de les explotacions.   
S'assenyalarà, en aquest cas, als agricultors el termini de temps durant el qual hauran de ser realitzats els treballs. Si s'incoplia aquest extrem, ('agricultor perdria el dret als auxilis que puguen correspondre-li sense perjudici de les sancions previstes en la legislació vigent.   
Article tercer  
En tot altre cas, els tractaments es faran de forma col·lectiva.   
Article quart  
El Servei de Defensa contra Plagues i Inspecció Fitopatológica de la Direcció General de la Producció Agrària del Ministeri d?Agricultura, Pe s ca i Alimentació, aportarà el producte per tal de dur a terme el tractament contra aquesta plaga per a la campanya d'enguany, i l'auxiliarà amb el 100% del seu valor.   
Article cinqué  
El Servei de Protecció dels Vegetals farà un informe sobre la Campanya a base de les dades obtingudes en el termini d'un mes, des de la finalització d'aquesta.   
Article sisé  
Aquesta Direcció General de la Producció Agrària faculta el Servei de Protecció dels Vegetals perquè adopte les mesures que calguen per al millor compliment del que s'hi dispose.   
València, 15 d'Abril de 1986. -El Director General de la Producció Agrària: Gonzalo Casanova i López.   
ANNEX  
Alaquàs, Albaida, Albal, Albalat de la Ribera, Albalat dels Sorells, Albalat de Segart, Alberic, Alboraia, Albuixec, Alcàsser, Alzira, Aldaia, Alfafar, Alfara del Patriarca, Algemesí, Alginet, Almàssera, Almussafes, Benaguasil, Benifaió, Benimodo, Beniparrell, Bétera, Bolbait, Bonrepòs i Mirambell, Burjassot, Calles, Canals, Carcaixent, Catarroja, Cullera, Xelva, Xiva, Fortaleny, Foios, Godella, Godelleta, L'Alcúdia, L'Eliana, Llíria, Llosa de Ranes, Manises, Marines, Massalfasar, Massanassa, Meliana, Mislata, Montcada, Montroi, Museros, Nàquera, Navarrés, Paiporta, Paterna Picanya, Picassent, Polinyà de Xúquer, La Pobla de Vallbona, Puig, Puçol, Quart de Poblet, Rafelbunyol, Riba-roja del Túria, Rocafort, Rotglà i Cobera, Sagunt, Sedaví, Silla, Sollana, Sueca, Tavernes de la Valldigna, Tavernes Blanques, Torrent, Toixa, Torís, València, Vilamarxant, Villar del Arzobispo, Vinalesa, Xàtiva, Xirivella.